See on raamat, kus numbrid on lapse sõbrad ja arvutamine lõbus. Võib lugeda lustaka jutuna, võib kasutada koolitunnis õpitu kinnistamiseks.
Matemaatikamaal kohtuvad lugejad kuningas ParaKrahviga, elus numbrite ja nukra Lõpmatusega. Käiakse Matemaatikamaa koolis, Korrutustabeli pargis, restoranis Paraboloid ja tuntakse mõnu suurepärasest kuningalossist koos tema matemaatiliste iseärasustega. ParaKrahv tutvustab Arvkanali Nullsilda, numbrilaevu ja matemaatilisi märke. Möödaminnes võetakse üksipulgi koost lahti liitmine, lahutamine, korrutamine, jagamine ja tutvutakse ühikute ning kujunditega. Kõik see toimub ilukirjanduslikus võtmes ja põimituna lõbusa huumoriga.

Raamatu autor on õppinud matemaatikat Tartu ja Tallinna ülikoolis, töötanud mõnda aega matemaatikaõpetajana, andnud aastaid eratunde ja istutanud matemaatikapisiku oma lastessegi. Raamat on paras algkooliealistele, kuid sobib ka veidi suurematele nii kordamiseks kui ka lihtsalt mõnusaks lugemiseks. Mõeldud mitmekordseks riiulist välja võtmiseks.

Demofaili (pdf) ja pilte on võimalik vaadata autori kodulehelt: http://www.vilep.com/toode/joks-matemaatikamaal/